cyanic-selkie/wikianc huggingface dataset:
Национален парк Шар Планина
Првпат од прогласувањето на Галичица за Национален парк во 1958 година и првпат од осамостојувањето, македонските граѓани добиваат ново природно подрачје со највисока заштита Шар Планина, еден од најголемите планински масиви во Македонија, е прогласена за национален парк. Со 66 гласови „за“ Собранието го усвои законот со кој планинскиот масив се прогласува за национален парк. Со тоа, земјава, првпат од прогласувањето на Галичица за Национален парк во 1958 година и првпат од осамостојувањето, добива ново природно подрачје со највисока заштита Со Шар Планина како четврти национален парк во Македонија се заокружува сложувалката што недостасуваше и во регионот се добива прекугранично заштитено подрачје со вкупна површина од 244.617 хектари. Имено во Косово постои национален парк од 1986 година, а во Албанија постои заштитено подрачје „Кораб-Коритник“ во категоријата парк на природа од 2011 година. На тие подрачја се надоврзува и нашиот Национален парк Маврово, со што целиот простор со извонредни биолошки и естетски вредности може да добие интегрална заштита. Во националниот парк кој вклучува 30 села со нешто повеќе од 2.000 жители се очекуваат голем број придобивки, не само кон зачувување на природата, туку и социо-економски, па дури и демографски.
Кирил Набабкин
Кирил Набабкин (руски: Кирилл Анатольевич Набабкин, роден на во ) — руски фудбалер кој во моментот настапува за екипата на ФК ЦСКА Москва.
Набабкин својата професионална кариера ја започнал во 2004 година како играч на ФК Москва, и во истиот тим се задржал до 2009 година, кога преминал во ФК ЦСКА Москва.
Анализа на јазот во банките
Статичката анализа на јазот (англиски: Static Gap Analysis) - техника која ја мери изложеноста на каматниот ризик во банките и другите финансиски институции, набљудувано од аспект на ефектите на промените на каматните стапки врз нето-каматниот приход.
Основни фази во примената на анализата на јазот
Примената на оваа техника поминува низ следните неколку фази:
Врз основа на анализата на јазот, раководството на банката презема мерки за заштита од каматниот ризик, каде што целта е да се имунизира банката од ефектите на каматните стапки, односно да се одржи планираниот нето-каматен приход. Од друга страна, управувањето со каматниот ризик може да биде насочено кон искористување на промените на каматните стапки, со цел да се зголеми нето-каматниот приход.
Каматна осетливост на средствата и обврските
Примената на анализата на јазот бара сите средства и обврски на финансиската институција да се групираат во две групи: каматноосетливи и каматнонеосетливи средства и обврски. Групирањето на средствата и обрвските се врши од апсект на тоа дали приходите што ги носат средствата, односно расходите што ги носат обврските се менуваат во определен временски период, во зависност од промената на камтните стапки.
Каматноосетливи средства (Rate sensitive assets) се оние средства чиј каматен приход се менува во определен временски период, како резултат на промена на каматните стапки (кусорочни хартии од вредност, хартии од вредност со променливи каматни стапки, кусорочни заеми, кредити со променливи каматни стапки).
Каматнонеосетливи средства (Non-sensitive assets) се оние средства чиј каматен приход останува непроменет во определен временски период, независно од промената на каматните стапки (готови пари, долгорочни хартии од вредност со постојани каматни стапки, долгорочни заеми со постојани каматни стапки, згради и опрема).
Каматноосетливи обврски (Rate-sensitive liabilities) се оние извори на средства чиикаматни расходи се менуваат во определен временски период, при промена на каматните стапки (кусорочни депозити, издадени кусорочни хартии од вредност, позајмици од други банки, позајмици од централната банка).
Каматнонеосетливи обврски (Non-rate –sensitive liabilities) се оние извори на средства кај кои промената на камтните стапки не предизивкува никакви ефекти врз каматните расходи на обврските во определен времнески период (депозити по видување, орочени долгорочни депозити, капитал).
Групирањето на средствата и обврските според каматната осетливот треба да се сфати релативно, затоа што некое средство може да биде каматнонеосетливо, ако се набљудува во определен временски интервал (на пример, 30 дена), но тоа се претвора во каматноосетливо, ако се набљудува во подолг врменски период (на пример, 90 дена). Оттука, на долг рок, речиси сите средства и обврски се каматноосетливи, затоа што во одредена временска точка тие ќе бидат подложни на промена на нивната цена. Од друга страна, набљудувано на кус рок (на пример, неколку часа или еден ден), речиси сите средства се каматнонеосетливи, затоа што не се менува нивната цена.
Инаку поделбата на средствата и обврските на каматноосетливи и каматнонеосетливи бара внимателна процена на тоа дали во определен временски период се очекува промена на цената на одредено средство или обврска. Почетна точка може да биде рочноста на средствата и обврските. Сите средства што достасуваат за наплата или плаќање во определен временски период се сметаат како каматноосетливи, зошто ќе бидат предмет на повторно одредување на цената (repricing). Исто така, како каматноосетливи средства и обврски се сметаат оние чии периодични плаќања достасуваат во определен временски период. На пример, кога некој кредит достасува за целосна наплата по три години, неговите ануитети што достасуваат во наредниот период ќе бидат сместени во групата на каматноосетливи средства.
Најпосле, сите средства и обрвски со променливи каматни стапки се третираат како каматноосетливи, доколку нивните цени се предмет на приспособување во одреден временски период. Притоа, правило е дека средствата и обврските со променливи каматни стапки и покуси рокови на достасување обично се каматноосетливи, додека средствата со постојани каматни стапки и долги рокови на достасување се каматнонеосетливи. Се разбира, како каматнонеосетливи за третираат и средствата и обврските што не носат каматни приходи, односно не предизвикуваат каматни расходи.
Земајќи го предвид фактот дека временскиот период има голема значење во групирањето на средствата и обврските, банката најпрво треба да определи во кои временски интервали ќе ја оценува каматната осетливост на средствата и обврските. Овие временски периоди се нарекуваат плански хоризонти (planning horizons) или „кофи на рочноста“ (maturity buckets).
Дефинирање на каматноосетливиот јаз
Откако банката ќе изврши групирање на средствата и обврските на каматноосетливи и каматнонеосетливи, таа треба да ја измери изложеноста на каматен ризик. Тоа подразбира пресметка на т.н „каматноосетлив јаз (rate-sensitive gap)“ или „јаз на рочноста (maturity gap)“, т.е. „јаз на финансирањето (funding gap)“. Каматноосетливиот јаз се пресметува како разлика меѓу вредноста на каматноосетливи средства и каматноосетливи обрвски:
Јаз = каматноосетливи средства - каматноосетливи обврски
Каматноосетливиот јаз е изразен во пари, и оттука, тој овозможува увид во големината на каматниот ризик што го презема банката. Меѓутоа, ова мерка на каматниот ризик не овозможува да се врши споредба меѓу банки со различна големина. Имено, само по себе се подразбира дека банките со поголеми вкупни средства ќе имаат поголем каматноосетлив јаз во споредба со банките со помалку средства. Овој недостаток може да се отстрани со пресметка на коефициентот на релативниот јаз (relative gap ratio), којшто претставува однос меѓу вредносниот јаз и вкупните средства на банката:
Коефициент на релативниот јаз =
Релативниот јаз го прикажува каматноосетливиот јаз како процент од вкупните средства на банката и на тој начин обезбедува стандардизирана мерка на каматниот ризик. Најпосле, изложеноста на каматниот ризик се мери и со помош на кофициентот на каматна осетливост (interest rate-sensitivity ratio). Тој се пресметува како однос меѓу вредноста на каматноосетливите средства и износот на каматноосетливите обврски:
''Коефициент на каматната осетливост =
И коефициентот на каматната осетливост не е погоден за споредба меѓу банки со различна големина, затоа што не води сметка за големината на банката и, оттука, не дава претстава за обемот на каматниот ризик што го презема банката.
Јазот како мерка на каматниот ризик
Сите показатели на јазот ја мерат изложеноста на банката на каматниот ризик. Притоа, ако вредноста на каматноосетливите средства е поголема од износот на каматноосетливите обврски, банката има позитивен јаз (Positive gap), односно таа е каматноосетлива на страната на средствата (asset sensitive). Mерено со другите показатели, таква банка ќе има позитивен релативен јаз, а коефициентот на каматната осетливост ќе биде поголем од 1. Банката со позитивен јаз е изложена на ризикот од намалување на каматните стапки, бидејќи во тој случај каматните приходи ќе се намалат за поголем износ во споредба со каматните расходи и тоа ќе предизвика намалување на нето-каматниот приход. Во обратен случај, доколку дојде до пораст на каматните стапки, банката со позитивен јаз ќе доживее зголемување на нето-каматниот приход, бидејќи нејзините каматни приходи ќе пораснат за поголем износ во спредба со каматните расходи.
Ако износот на каматноосетливи обврски го надминува износот на каматноосетливи средства, банката се соочува со негативен јаз (Negative gap), односнo таа е каматноосетлива на страната на обврските (liability sensitive ). Таквата банка ќе има негативен релативен јаз и коефициент на осетливост помал од 1. Банката со негативен јаз е изложена на ризикот од зголемување на каматните стапки, бидејќи во тој случај, каматните расходи на банката ќе се зголемат за поголем износ во споредба со каматните приходи и тоа ќе предизвика намалување на нето-каматниот приход. Во обратен случај, доколку дојде до опаѓање на каматните стапки, банката со негативен јаз ќе доживее зголемување на нето-каматниот приход, бидејќи нејзините каматни расходи ќе се намалат за поголем износ во споредба со каматните приходи.
Периодичен и збирен јаз
Примената на аналиата на јазот бара банката да ги определи временските периоди во кои ќе ја мери каматната осетливост на средствата и обврските. Врз таа основа, банката може да ги анализира ефектите од промената на каматните стапки врз нето-каматниот приход во одделни временски периоди. Притоа, разликата меѓу каматноосетливите средства и каматноосетливите обврски во секоја одделна „рочна кофа“ се нарекува периодичен јаз (incremental gap). Истовремено, банакта може да ја мери изложеноста на каматниот ризик во подолги временски интервали, односно да го мери збирниот јаз за повеќе „кофи“ заедно. Вака пресметаниот јаз се нарекува збирен јаз (cumulative gap) и тој се добива како разлика меѓу каматноосетливите средства и каматноосетливи обврски во повеќе „кофи“. Како што може да се забележи, збирниот јаз за одреден временски период претставува збир на повеќе периодични јазови.
Каматноосетливиот јаз и нето-каматниот приход
При позитивен јаз и зголемување на каматните стапки, следува пораст на нето каматниот приход. При позитивен јаз и намалување на каматните стапки, следува опаѓање на нето каматниот приход. При негативен јаз и зголемување на каматните стапки, следува опаѓање на нето-каматниот приход. При негативен јаз и намалување на каматните стапки, следува пораст на нето-каматниот приход. При нулти јаз и зголемување или намалување на каматните стапки, нето каматниот приход не се менува.
Најпосле, доколку банката има нулти јаз, односно нејзините каматноосетливи средства се еднакви на каматноосетливи обврски, таа ќе биде заштитена од ефектите на промените на каматните стапки. Во тој случај, ако дојде до промена на каматните стапки, тоа подеднакво ќе се одрази врз каматните приходи и врз каматните расходи, така што нето–каматниот приход нема да се промени.
Јазот и нето–каматниот приход
Анализата на јазот овозможува приближно да се пресметаат ефектите на промените на каматните стапки врз нето-каматни приходи на банката. Во таа смисла, доколку банката се соочува со позитивен јаз, таа ќе заработи од порастот на каматните стапки, а ќе изгуби ако каматните стапки се намалат. Обратно, доколку банката се соочува со негативен јаз, нејзиниот нето-каматен приход ќе се зголеми при опаѓање на каматните стапки, односно ќе се намали ако каматните стапки пораснат. Притоа врската, меѓу јазот, промената на каматните стапки и нето-каматниот приход е дадена преку следното равенство:
ΔNII = G х Δi
каде што:
NII – апсолутна промена на нето-каматниот приход, G – каматноосетливиот јаз i- промена на каматните стапки.
Соодветно на тоа, ефектите врз нето-каматната маржа може да се пресметаат на следниот начин:
NIM = G/EA х i
Промената на висината на каматните стапки
Доколку пазарните каматни стапки се променат, тоа може да се одрази врз нето-каматниот приход и нето-каматната маржа на банката. Во тој контекст, анализата на јазот (знакот и големината) дава одредени информации за ефектите од промената на каматните стапки. Притоа, во случај на позитивен јаз, нето каматниот приход на банката ќе се зголеми, ако каматните стапки пораснат, а ќе се намали ако каматните стапки опаднат. Обратно, во случај на негативен јаз, нејзиниот нето-каматен приход ќе порасне, ако се намалат каматните стапки, а ќе се намали при пораст на каматните стапки. Најпосле, при нулти јаз, промената на каматните стапки нема да има никакво влијание врз нето-каматниот приход. Покрај знакот, и големината на јазот има значење во анализата на изложеноста на банката на каматниот ризик, бидејќи таа покажува колкав ризик презема банката врз себе. Сепак, треба да се напомене дека горенаведените законитости важат само под претпоставка дека сите каматни стапки заедно се менуваат во одредена насока (да дојде до паралелна промена на кривата на приносите).
Промената на обемот на средствата и обврските
Нето–каматниот приход на банката, изразен во апсолутна големина може да се промени дури и кога каматните стапки не се промениле, ниту пак настанале промени во структурата на средствата и обврските. Таков е случајот кога се менува износот на каматноосетливи средства или на обврски. Со други зборови, големината на банката има одраз врз нето-каматниот приход т.е самиот растеж на средствата на банката, при непроменети каматни стапки, води до пораст на нето-каматниот приход. На пример, ако каматоносните средства на банката се зголемат за 50%, при непроменти други услови и нето-каматниот приход ќе порасне за 50%. Се разбира тој ќе порасне во апсолутен износ, додека нето-каматната маржа и другите релативни показатели на профитабилност нема да се променат.
Промена на структурата на средствата и обврските
Независно од промените на каматните стапки, нето-каматниот приход и нето-каматната маржа се определени и од структурата на средствата и обврските на банката. Така, ако банката успее да го намали учеството на некаматоносни средства во вкупните средства(на пример, преку намалување на недвижниот имот), тоа автоматски ќе го зголеми нејзиниот нето-каматен приход, дури и ако средствата ги инвестира по постојани каматни стапки. Секоја промена во структурата на каматоносните средства има директно влијание врз нето-каматниот приход. На пример, ако банката го намали учеството на депозити кај друга банка или на хартии од вредност во вкупните средства, а го зголеми учеството на кредитите, тоа ќе предизвика пораст на нето-каматниот приход и нето-каматна маржа, бидејќи кредитите носат по правило, повисока каматна стапка. Дополнително, преку промената на структурата на средствата и обврските, банката може да го промени износот на каматноосетливи средства, каматноосетливи обрвски и јазот, а тоа неизбежно ќе се одрази врз нејзината ризична позиција и нето-каматниот приход. Тоа може да се постигне преку промена на рочноста на средствата и обврските или преку промена на учеството на средствата и обврските со постојани наспорти средствата и обврските со променливи каматни стапки.
Управување со јазот
Анализата на јазот им овозможува на банките да ја конторлираат изложеноста на каматниот ризик. Притоа, во зависност од целта што сака да ја оствари раководството на банката можни се два пристапа во управувањето со каматниот ризик: Дефанзивно управување со каматниот ризик (defensive asset/liability management) и Агресивно управување со каматниот ризик (aggressive asset /liability management).
Дефанзивно управување со каматниот ризик (defensive asset/liability management)
Во овој случај, целта на банката е да обезбеди имунизација на нето-каматниот приход, односно да го изолира нето-каматниот приход од ефектите на промените на каматните стапки. Со други зборови, раководството на банката настојува да ја намали променливоста на нето-каматниот приход, односно да го стабилизира на одредено ниво. Тоа подразбира воспоставување на таков однос меѓу каматноосетиливи средства и каматноосетливите обврски што води кон нулти јаз. Оттука, без оглед на насоката и интензитетот на промените на каматните стапки, нето-каматниот приход на банката ќе остане непроменет.
Агресивно управување со каматниот ризик (aggressive asset /liability management)
Во овој случај, раководството на банката настојува да ги искористи очекуваните движења на каматните стапки со цел да го зголеми нето-каматниот приход. Притоа во зависност од очекуваните промени на каматните стапки, раководството на банката зазема соодветна каматноосетлива позиција. На пример, ако банката предвидува дека каматните стапки ќе растат во наредниот период, таа ќе настојува да заработи од таквиот развој на настаните, на тој начин што намерно ќе воспостави позитивен јаз. Во тој случај доколку се остварат предвидувањата, порастот на каматните стапки ќе предизвика поголемо зголемување на каматни приходи во споредба со порастот на каматни расходи и нето-каматниот приход на банката ќе порасне. Обратно, ако се очекува опаѓање на каматните стапки, банката ќе го зголеми износот на каматноосетливи обврски во однос на каматноосетливи средства, односно ќе воспостави негативен јаз. На тој начин, доколку каматните стапки навистина се намалат, тоа ќе предизвика намалување на каматните приходи, но во исто време каматните расходи ќе се намалат за поголем износ и како последица на тоа, нето-каматниот приход на банката ќе порасне. Притоа, колку е поголем вредносниот јаз на банката, толку е поголема нејзината изложеност на каматниот ризик.
Гимнастика на Летните олимписки игри 2016 – разбој за мажи
Гимнастичкото натпреварување во разбој за мажи на Летните олимписки игри 2016 било одржано во ХСБЦ арената на 16 август 2016 година.
Квалификации
Гимнастичарите кои ќе се пласираат во најдобрите осум во квалификациите изборуваат место во финалето.
Дабица (Немањици)
Дабица  — археолошко наоѓалиште во светиниколското село Немањици. Претставува населба и некропола од  римско време.
На 4,5 км североисточно од селото, во лозјата на С. Донев и С. Илиев, при подготовките за нивното садење, со длабоко орање на површината било исфрлено големо количество од тегули, имбрекси и градежен камен, веројатно од темели на ѕидови. Исто така и големи плочи од песочник, од гробни конструкции. .
Црква „Св. Ѓорѓи“ - Курија
Свети Ѓорѓи — главна селска црква во неготинското село Курија, Македонија.
Местоположба
Црквата се наоѓа во средишниот дел на селото, веднаш до основното училиште.
Историја
Црквата е изградена кон крајот на век.
Акр
Акр (англ. acre) е единица за површина во разни системи како британскиот и американскиот. Најчесто употребувани акри денес се меѓународниот и американскиот геометарски акр. Во еден акр има 43.560 квадратни стапки.
Еден акр има 4.840 квадратни јарди. Заради алтернативните дефиниции за јардот, точната големина на акрот исто така варира. Сродни мерки за должина се еден фурлонг акрова должина (220 јарди) и ланец акрова ширина (4 прачки или 22 јарди).
Акрот најчесто се користи за површина на земја. Метричниот систем го користи користи хектарот за истата намена. Еден акр има околу 0,4 хектари.
Меѓународен акр
Во 1958 год, САД и земјите на Комонвелтот ја дефинирале должината на меѓународната јард како 0,9144 метри. Како резултат на тоа, меѓународниот акр изнесува точно 4046,8564224 квадратни метри.
Американски геометарски акр
Американскиот геометарски акр изнесува околу 4046.873 квадратни метри; неговата точна вредност (4046 13.525.426⁄15.499.969 m2) е заснована на инч дефиниран од метар - 1 метар = 39,37 инчи, по одлуката на Менделхаловата наредба. Ова е стандардниот акр во САД, но разликата од меѓународниот акр изнесува само 4 милионитини.
Еквиваленција со други единици за површина
1 меѓународен акр е еднаков на следниве метрички единици:
1 меѓународен акр е еднаков на следниве неметрички единици единици:
1 американскиот геометарски акр е еднаков на:
Примена на акрот
Во Обединетото Кралство денес употребата на акрот намерно се потиснува, но за општата јавност тој и понатаму останува вообичаена мерка за површина. Акрот е законската мерка за површина во САД.
Потекло
Зборот „акр“ доаѓа од староанглискиот збор æcer (со првобитно значење на „отворено поле“, сродно на германскиот Acker, латинскиот ager и старогрчкиот Αγρός).
Акрот била избран како отприлика земјата која еден човек можел да ја изора со еден вол за еден ден. Ова дава објаснение на една дефицинија - како правоаголна површина со страни со должина од еден ланец и еден фурлонг. Долгнавеста парцела се ора полесно отколку правоаголна бидејќи плугот немора да се свртува толку често. Самиот збор „furlong“ доаѓа од фактот што тој е долг еден плуг.
Законските вредности на акрот ги имаат регулирано владетелите:
Историски, во Обединетото Кралство големината на нивите и поседите секогаш се изразувала во акри, дури и во случај нивниот број да е толкав што подобро би бил изразен во квадратни милји. На пример, се велело дека извсен земјопоседник држи 32.000 акри, а не 50 квадратни милји земја.
Црква „Покров на Пресвета Богородица“ - Стара Прилука
Црква „Покров на Пресвета Богородица“ - православна црква во село Стара Прилука, архитектонски споменик.
Изграден пред повеќе од 100 години (од 2019 година), се наоѓа во центарот на селото Стара Прилука, општина Турбив, Виничка област, недалеку од дворец Меринг. Средствата за изградбата ги собраа селаните и локален претприемач, сопственик на фабрика за тули - Сергеј Меринг. За тоа сведочат натписите на плоча вградена во скалите на храмот. Интересно е што црквата понекогаш се нарекува Преображение и се припишува на нејзината постара старост - според некои извори, изградена е во 1819 година.
Црквата ја изградил германски архитект.
Лувр
Музејот Лувр (француски: Musée du Louvre) во Париз, Франција, е најголемиот музеј во светот. Сместен е во Луврскиот дворец. Изграден е како утврдена палата за Филип Августус во центарот на Париз во оската на Елисејските Полиња. Делови од Лувр за првпат биле отворени за јавноста како музеј на 8 ноември 1793, за време на Француската револуција. Средишниот двор, во кој се наоѓа Луврската пирамида изградена во 1989, служи како влез во музејот.
Музејот ги чува некои од најпознатите уметнички дела, како Мона Лиза, Девицата и Детето со Св. Ана на Леонардо да Винчи и Венера од Милос на Александрос од Антиок.
Изградба и архитектура
Постоечкиот дел од дворецот Лувр бил започнат во 1535. Архитектот Пјер Леско на Париз му го претставил новиот ренесансен дизајн, кој бил развиен во замоците на Лоара. Крилото на стариот замок ја дефинирало неговата состојба, како првиот меѓу кралските палати. Андруе ди Серсо исто така работел на Лувр.
За време на неговото владеење(1589-1610), Кралот Анри IV ја додал Големата галерија. Повеќе од 400 метри долга и 30 метри широка, ова голема галерија била изградена по брегот на реката Сена и во тоа време била најдолг градба во светот. Анри IV, промотор на уметноста, поканил стотици уметници и мајстори на живеат и работат на долните спратови на градбата. Оваа традиција продолжила уште 200 години додека Наполеон III не ја прекинал.
Ришелјевото крило исто така било изградено од Луј XIII. Било дел од Министерството за Економија на Франција, кое го заземало поголемиот дел од северното крило на палатата. Министерството било преместено, а крилото реновирано и претворено во прекрасни галерии во 1993, на 200тата годишнина на Музејот Лувр.
Со дозвола на Луј XIV, архитектот Клод Перо го изградил источното крило (1665-1680), заедно со италијанска балустрада покрај очигледниот не-француски рамен покрив. Неговиот дизајн бил избран пред дизајнот на големиот Бернини, кој дошол во Париз за таа цел. Перо го превел римскиот архитект Витрувиј на француски. Сега ритмички спарените столбови формираат колонада со централeн педиментиран влез со триумфална капија подигнат на висок, дефанзивен подрум, во воздржан класицистички барок стил што ќе биде модел за големите зданија во Европа и САД|Америка за вековите што ќе следат. Така на пример, музејот Метрополитан во Њујорк го отсликува Пералтовиот дизајн на Лувр.
Наполеон I ја изградил Малата Триумфална Капија во 1805 за да ги прослави своите победи и Jardin du Carrousel. Во тоа време оваа градина била влез во Палатата Тилери.
Панорама на Лувр во 1908. <div style="width: 100%; overflow: auto; padding: 3px;text-align: left; border:solid 1px;" title="braglist - zum scrollen"; >
Панорама на Лувр во 2006 <div style="width: 100%; overflow: auto; padding: 3px;text-align: left; border:solid 1px;" title="braglist - zum scrollen"; >
Лувр сѐ уште бил доградува од Наполеон III. Новото крило од 1852-1857, од архитектите Висконти и Хектор Лефуел, ја прикажува второ империската верзија на необарокот, полно со детали и исполнет со скулптури. Изградбата продолжила до 1876.
Лувр
Стаклената Луврскатапирамида е проектирана од Јео Минг Пеи и била претставена во 1989. Ова било првото реновирање на Лувр од Големиот Лувр Проект. Галеријата Carre, каде се наоѓала Мона Лиза исто така била реновирана. Пирамидата е 20.6 метри високи, а квадратната основа има страни долги 35 метри. Пирамидата го покрива мезанинот во Лувр и формира дел од новиот влез во музејот.
Обратната Пирамида
La Pyramide Inversee е светларник конструиран во подземен трговски центар пред Лувр. Може да се гледа како мал брат на попознатата Луврска пирамида, свртен наопаку; свртената основа лесно може да се забележи однадвор.
Пирамидата означува пресек на двата главни пата и ги ориентира посетителите кон влезот на музејот. Затегната со 30-тонска, 13,3 метарска квадратна метална рамка, инверзната пирамида во ламинирано стакло покажува надолу кон подот. Врвот на пирамидата е 1,4 метри над подот. Поединечните стаклени страни во пирамидата, дебели 30 mm, се поврзани со кртовидни спојки од челик долги 381 милиметар. Навечер, структурата се осветлува од серија рефлектори.
Лувр - Ленс
Бидејќи голем дел од уметничките дела во Лувр не се изложени, било одлучени да се изгради продолжение во северот на Париз. Проектот треба да биде завршен до 2009; градбата треба да содржи меѓу 500 и 600 дела. Оваа нова градба треба да прима околу 500,000 посетители годишно. Имало шест градови кандитати за проектот: Амјен, Арас, Булоњ, Кале, Ленс, и Валансјен. На 29 ноември 2004, францускиот премиер Жан-Пјер Рафарен одбрал Ленс да биде локациајта на новата градба на Лувр. Името Le Louvre-Lens било избрано за музејот.
Новата градба, под администрација на Регионалниот совет на Север Па де Кале ќе има полупостојан простор за изложби од најмалку 5000 м2. Ќе има и простор за привремени национални и меѓународни изложби. Градбата ќе биде комбинација од стаклени и алуминиумски згради во средината на голема градина. Планираните трошоци за градбата се 117 милиони евра. На 26 септември 2005 било потврдено дека Кацујо Сеџима и Рјуе Нишизава ќе ја проектираат градбата.
Музејот
Лувр содржи многу уметнички наследства на францускиот народ од раните Капетијански кралеви преку Првото Француско Царство на Наполеон Бонапарт до 1848. Подоцнежните дела се прикажани во Музејот Орсе, а современата уметност се наоѓа во Центарот Помпиду.
Лувр долго време бил управуван од француската држава како Reunion des Musees Nationaux. Во поново време добил права за само-управување како Etablissement Public Autonome (Владина Корпорација) со цел подобро управување со неговото растење. Од 14 септември 2005, музејот Лувр постепено забранил сликање на неговите уметнички дела.
Меѓу илјадниците бесценети слики се наоѓа и Мона Лиза на Леонардо Да Винчи, веројатно најпознатата слика во целиот свет, сместена во Salle des Etats во климатски-контролирана состојба позади заштитно стакло. Изложени се и дела на уметници како Фрагонард, Рембрант, Рубенс, Титијан, Пусен, и Давид. Меѓу познатите скулптури во колекцијата се и Крилата Победа на Самотраки и Венера од Милос.
Колекцијата на Баронот Едмонд де Ротшилд (1845-1934), дадени на Лувр во 1935, се сместени во изложбена соба. Таа содржи повеќе од 40.000 гравури, скоро 3.000 цртежи и 500 илустрирани книги.
Покрај уметнички, Лувр има и многу други видови на експонати, вклучувајќи археолошки, историски, и архитектонски. Има и голема колекција на мебел, каде најспектакуларен објект бил Bureau du Roi (Кралската Канцеларија) од 18от век, сега вратен во Версај.
Познати дела
Познати дела во Лувр:
Лувр во уметноста и во популарната култура
Лувр е кратко спомнат во една шега на Робин Вилијамс во „Во живо на Бродвеј“. Лувр, неговата уметност, поточно онаа сместена во подрумот - неизложената, е тема на една сцена во „Кејт и Леополд“, каде Леополд зборува за приватна тура на подрумот за да видат „вистинско богатство“. Лувр инспирал виртуелна сцена во играта „Tomb Raider: The Angel of Darkness“, со Лара Крофт.
Лувр и многу од неговите дела често се спомнуваат во новелата „Кодот на Да Винчи“ на Ден Браун и „филмската адаптација“. Лувр е главната локација во прологот и првите неколку заглавија од книгата и делови на филмот. Во музејот се одвива и сцената во која Јак Сауниер бил убиен од мистериозна личност наречена Силас. На истата локација се наоѓа и погребаното тело на Марија Магдалена.
Една песна на полскиот поет Збигњев Херберт се вика „Господинот Когито ја среќава во Лувр статуата на Големата мајка“.
Филмска продукција
Кодот на Да Винчи бил целосно снимен на локација. Оригинално, режисерот Рон Хауард не можел да добие дозвола да снима во Лувр, откако претходно бил одбиен и од Westminster Abbey. Сепак, францускиот претседател Жак Ширак го поканил Хаурад дома на ручек, каде го информирал дека ќе му донесе дозвола и Хаурад може да го бара во случај на понатамошни проблеми (TIME, април 2006).
Фауна на Македонија
Животинскиот свет во Македонија е разновиден со разни видови на диви и питоми животни. Едни од нив човекот значително ги истребил, но исто така, многу од нив заштитил од истребување во националните паркови. Национален парк претставува ограничен дел од некоја територија во кој природата останала неизменета од страна на човекот. Тие се заштитени со закон.
Диви животни
Од диви животни има главно претставници на средоземната и средноевропската фауна. На средноевропската, претставници се: мечка, волк, црвена лисица, рис, дива свиња, зајак, видра, верверица, куна, јазовец и др. Од птиците: орел, јастреб, чавки, еребици, гулаб, гугутка и др. Од влекачите: желката, разни видови гуштери и змии, а од водни животни пастрамки, крап, сом, црвеноперка и др. Во мочуриштата има разни видови барски птици, како на пример дива гуска, чапја, пеликан и др.
Брег на Принцезата Рагнхилда
Брег на Принцезата Рагнхилда (Prinsesse Ragnhild Kyst, Princess Ragnhild Coast) — дел од бреговата линија на Земјата на Кралицата Мод на Антарктикот помеѓу 20° ИГД и Рисер-Ларсеновиот Полуостров (34° ИГД). Целиот брег е обиколен од ледени гребени освен источниот крај.
Откриен е од Јалмар Рисер-Ларсен и Нилс Ларсен со прелет на авион од бродот „Норвегија“ на 16 февруари 1931 г. и наречен по норвешката принцеза Рагнхилда. Заливот Вествика е залив на западната страна на Рисер-Ларсеновиот Полуостров; картиран е од воздушни снимки направени на експедицијата на Ларс Кристенсен во 1936–37 г. и наречен Вествика, со значење „западен залив“.
Место од орнитолошка важност
Во пукнатина на ледениот гребен има место од 379 ха сочинето од прицврстен мраз, околу 230 км западно од Рисер-Ларсеновиот Полуостров. Овој предел е прогласен за место од орнитолошка важност од страна на BirdLife International бидејќи на него живее колонија од царски пингвини, првично откриени на сателитска снимка од 2009 г. Подоцна местото е посетено, и во 2014 г. избројани се 20.000 возрасни и младенчиња.
Живоин Павловиќ (писател)
Живоин Павловиќ ( – ) — југословенски комунист, автор на една од првите книги за Сталиновите чистки, „Билансот на советскиот термидор“. Убиен е од страна на југословенските комунисти како предавник за време на Ужичката република.
Делување во комунистичкото движење
Кратко време по Првата светска војна Павловиќ е поставен за учител, а потоа, кон крајот на 1922 година, за писар во Управата на град Белград. Од 1924 до 1929 година со мали прекини живее во Скопје. За време на својот престој во Скопје, во 1925 година тој станува член на Обласниот комитет на КПЈ за Македонија. Во 1927 година е протеран од Скопје поради левичарско делување.
Во 1929 година Павловиќ заминува за Цариград, од каде следната година заминува на студии во Париз. Таму се запознава и се оженува со една богата Французинка. Располагајќи со значителни парични средства, по доаѓањето на раководството на КПЈ во Париз, Павловиќ отвора партиска печатница и раководи со техниката. Учествува и во префрлањето на доброволците во Интернационалните бригади во Шпанската граѓанска војна. Воспоставува срдечни односи со тогашниот челник на КПЈ, Јосип Чижински.
Отрезнување
Во 1937 година Чижински е повикан во СССР и, иако убеден сталинист, станува една од многуте комунистички раководители што се ликвидирани за време на Сталиновите чистки. Неговата трагедија делува отрезнувачки за Павловиќ, но неговото целосно разочарување од СССР ќе настапи со потпишувањето на пактот за ненапаѓање помеѓу СССР и нацистичка Германија во август 1939 година.
Опозициските ставови на Павловиќ му стануваат познати на новото раководство на КПЈ на чело со Јосип Броз Тито, кое го исклучува од партијата и издејствува француските власти да го протераат Павловиќ од Франција. Протеран од Франција, Павловиќ во февруари 1940 година се враќа во Југославија. Се вработува како чиновник во Централното прес-биро на Претседателството на министерскиот совет во Белград. Во меѓувреме работи на својата книга „Биланс на советскиот термидор“, која истата година и ја издава. Бидејќи во тоа време владата на Кралството Југославија воспоставува дипломатски односи со СССР, книгата на Павловиќ, која помеѓу првите во светот ги разобличува Сталиновите чистки, веднаш по печатењето е запленета и уништена. Авторот успева да спаси само десетина примероци од неа.
Заробување и убиство
По окупацијата на Југославија од страна на Силите на Оската и започнувањето на вооружената борба против окупацијата, Павловиќ се обидува да ја спречи меѓусебната борба помеѓу партизаните и четниците. За време на Ужичката република, партизаните го апсат во Крагуевац како сомнителен елемент и го обвинуваат дека бил полициски агент. Подложен е на мачење, при што како учесници во неговото сослушување се спомнуваат Слободан Панезиќ Крцун, Петар Стамболиќ, Владимир Дедијер, Милован Ѓилас и Родољуб Чолаковиќ, додека Александар Ранковиќ го надгледувал сослушувањето. При сослушувањето Павловиќ упорно ги негира обвинувањата кои Титовите партизани сакаат да ги докажат.
„Билансот на советскиот термидор“
Во својата книга посветена „на жртвите на Сталиновиот терор“ Павловиќ врз основа на расположливите податоци го сумира крвавиот биланс од Сталиновите чистки, наведувајќи ги имињата и судбините на советски државни и партиски функционери, опозициски настроени, но и убедени сталинисти, кои се ликвидирани како дел од Сталиновите чистки од 1936 до 1939 година. Покрај советските кадри, наведени се и ликвидираните комунистичките раководители и од другите земји, во прв ред од КПЈ, која по советската и полската партија претрпува најкрупни загуби во текот на чистките.
„Билансот на советскиот термидор“ е една од првите книги во светски рамки кои упатуваат на обемот и бескрупулозноста на Сталиновите чистки, при што посебно заслужува да се посочи на прецизноста на презентираните податоци, особено имајќи ги предвид потешкотиите да се дојде до прецизни информации во тоа бурно време.
Живоин Павловиќ си ја запечати својата судбина пишувајќи ја оваа книга. Не само што југословенските комунисти, тогаш правоверни сталинисти, го убиваат како предавник, туку не го ни рехабилитираат по 1948 година, кога по Резолуцијата на Информбирото, и самите доаѓаат во судир со Сталин.
Црвената жештина (филм)
Содржина
Рускиот трговец со дрога, Виктор, ја напушта Русија и бега во Чикаго, но таму го апсат. Русите го праќаат својот најдобар и најсилен полицаец Иван Данко (го игра Шварценегер) за да го врати назад во Русија, но Виктор успева да побегне. Полицаецот и неговиот помошник (го игра Белуши) тргнуваат во потера по Виктор.
69 (број)
69 (шеесет и девет) — број и име на глифот што го претставува тој број. Тој е природен број што следи после бројот 68 а претходник на бројот 70.
Тиквешки гроздобер
Тиквешкиот гроздобер претставува продолжување на една долга и богата традиција која на овие простори која се одржувала уште во времето на античка Македонија, кога во чест на богот на виното Дионис и виновата лоза, биле одржувани „Дионисиеви денови“. Овие свечености траеле неколку дена и на нив присуствувало целото население (и слободните граѓани и робовите). Античките Македонци со голема умешност и љубов ја одгледувале и негувале оваа култура за што сведочат многубројните надгробни стели, мозаици и релјефи на бројните археолошки наоѓалишта во Тиквешијата. Лозарството во средниот век продолжило да се негува на овие простори, а главни негови центри биле црковните и манастирските имоти, каде што се приготвувало и најубавото вино. Со доаѓањето на Турците стагнира неговото производство, бидејќи со коранот била забранета употребата на алкохолни пијалаци.
Почетоци
Општинското раководство во Кавадарци во 1964 година го организира првиот „Тиквешки гроздобер“, манифестација која има стопански, културен и туристички карактер. Првиот одбор на оваа манифестација брои 60 членови, кој број понатаму се зголемува.
Тиквешкиот гроздобер денеска
По извесно стагнирање во 2001 година, локалната самоуправа на Општина Кавадарци започнува со сериозни подготовки за организирање на Тиквешкиот гроздобер. Секоја година се избираат претставници на гроздоберот: крал, кралица и нивни придружници. Учесници во карневалската поворка се најчесто ученици од кавадаречките училишта. Дефилето секоја година го збогатуваат гости: ансамбли и уметнички друштва од нашата Република, од бившите југословенски простори, соседните држави, Романија, Бразил... Во вечерните часови се одржуваат голем број на концерти на кои гостуваат познати групи и изведувачи од Македонија и Балканот. Кавадарци денес е најпознат и најголем производител на грозје и вино во Република Македонија и еден од поголемите на Балканскиот Полуостров.
Џамија Страитс
Џамијата Селат Малака е муслимански храм која се наоѓа во Малака, Малезија.
Административна единица
Административна едниница (или управна единица) е дел од земја или друга политичка целина формирана со цел да се организира и олесни нејзиното управување и функционирањето на жителите. Овие единици имаат извесен степен на автономија и се задолжени да раководат со себе по пат на локална самоуправа. Една земја може да има повеќе степени на административна поделба во зависност од нејзината големина и потреби. На пример, повеќе земји се поделени покраини, кои потоа се делат на окрузи или области, кои пак може да бидат понатаму поделени на општини.
Административните единици се концептуално поинакви од зависните територии. Првите се составен дел од една држава, додека пак другите имаат поголема автономија и се географски оддалечени. Во некои случаи овие два поима се совпаѓаат, но тоа е мошне ретко.
Во светот постојат многу разни видови на административни единици. Понекогаш преведувањето на поимите кои се користат за тие целини е тешко бидејќи нивното значење зависи од културно-историската средина кадешто се појавиле.
Надворешни врски
Адміністрацыйна-тэрытарыяльны падзел
NGC 3433
NGC 3433 — спирална галаксија во соѕвездието Лав, заведена во Новиот општ каталог на длабоконебесни тела.
Далечна Црква (Златари)
Далечна Црква — археолошко наоѓалиште во преспанското село Златари. Претставува црква и некропола од средниот век. Се наоѓа на источната периферија на селото, кај селските гробишта, каде според кажувањето на мештаните, постоеле постари гробови градени од камени плочи. Исто така, биле откриени и темели од црква со мали димензии, ѕидана од камен и кал.
NGC 3433
Објектот бил предмет и на други истражувања, па освен како NGC 3433 се споменува и како UGC 5981, MCG 2-28-23, CGCG 66-48.
Откривање
Објектот е откриен на 11 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Положбениот агол на објектот е во износ од 50°.
NGC 5880
NGC 5880 — леќеста галаксија во соѕвездието Вага, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5880 се споменува и како MCG -2-39-12, NPM1G -14.0561.
Откривање
Објектот е откриен на 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 15 м 1 с, а неговата деклинација, односно висината на лакот на тој агол, -14° 34' 42". Положбениот агол на објектот е во износ од 135°.
Други поделби
Проучување на NGC 5880 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 54427. Во рамките на атласот на длабокото небо, Уранометрија 2000.00, објектот припаѓа на групата означена со бројот 289; додека во Каталогот на основни ѕвезди (GSC) е групиран под бројот 5593. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1437.
Ермени Сулејман-паша
Тој се школувал во Ендерун. Бил управител на Сивас а подоцна и на Ерзурум. Се оженил со ќерката на султанот Ибрахим I, Салиха. откако бил разрешен бил назначен за управител на Босна а подоцна и за кајмакам на Истанбул, Озу, па пак на Истанбул и Ерзурум. По последното управување се пензионирал и починал во Истанбул.
Сан Педро дел Аројо
Сан Педро дел Аројо — општина во покраината Авила на автономната заедница Кастиља и Леон во Шпанија.
Евенкиски јазик
Евенкискиот или тунгуски јазик — најголемиот јазик на северната подгрупа на тунгуските јазици, во која се и евенски јазик и негидалски јазик. Јазикот се зборува од Евенките во Русија, Монголија и НР Кина од околу 29 000 луѓе. Солонскиот јазик е дијалект на евенкискиот јазик.
Калуѓер (планина)
Калуѓер или Калугер (Καλογκέριτ, Kalogerit) — планина во Долна Преспа, на границата меѓу Албанија и Грција, односно македонските области Мала и Голема Преспа (егејскиот дел). Практично претставува срт на Сува Гора.
Опис
Планината е сместена во Преспа, меѓу Големото Преспанско Езеро на север и Малото Преспанско Езеро на југ. Егејскиот дел на планината влегува во Националниот парк „Преспа“ и е вклучена во мрежата на заштитени подрачја Натура 2000. По планината минува албанско-грчката граница со граничните пирамиди бр. 1 - 10. Највисок врв е истимениот Калуѓер (1.480 м), кој е на албанска територија. На југ превојот Урида го двои од сртот Слива (гран. пирамида бр. 12).
Во геолошки поглед, планината е сочинета од варовнички карпи.
Врвови
Врвовите на планината, дадени по висински редослед, се следниве:
70 (број)
70 (седумдесет) — број и име на глифот што го претставува тој број. Тој е природен број што следи после бројот 69 а претходник на бројот 71.
Елена Папаризу
Елена Папаризу (Έλενα Παπαρίζου; родена на 31 јануари 1982 во Шведска ), меѓународно позната како Елени Папаризопулу е грчко-шведска пејачка, честопати и текстописец и поранешен модел. Родена и одгледана во Шведска, таа ја започна нејзината кариера во 1999 година како члена на дуото Антика, а исто така и со тоа што работеше и како модел за Шведско-грчки бренд. Антик главно пееше низ и за грчката диаспора и заедно пееја песни со традиционално грчки елементи, на грчки и англиски. После заземањето на добро место на грчката музичка сцена, следеше нивниото учество на Евровизија 2001, а исто така нивната слава не престана сè додека мирно и двајцата члена не ги продолжија нивните музички патишта. Папаризу од 2003 официјално ја започна нејзината соло кариера и го издаде нејзиниот прв албум наречен Protereotita (2004), кој содржи главно поп звуци со лајка елементи. Следеше нејзината победа на Евровизија 2005 за Грција, со песната „My Number One“. Со ова таа и ја донесе првата победа на Грција на Евровизија. После евровизискиот успех, нејзиниот албум доби платински уверенија доби две Arion музички награди а во меѓувреме иако настапуваше низ Грција, таа спремаше албум на англиски јазик. Следеа три нови албуми Iparhi Logos (2006), The Game of Love (2006), и Vrisko To Logo Na Zo (2008) и сите три достигнаа платинска продажба и добија неколку награди. Според IFPI Greece Елена Папаризу има продадено околу 150,000 албуми и 50,000 сингли.
Данди
Данди е град во Шкотска. Со 143 090 жители Данди е четврти град по големина во Шкотска. Се наоѓа на северниот брег на естуарот на реката Теј, близу источниот брег на Северно Море.